ZAPISNIK

[bookmark: _Hlk79584113]11. sjednice Vijeća Mjesnog odbora „Petar Krešimir IV.“ održane 21. travnja 2022. u prostorijama Mjesnog odbora „Petar Krešimir IV.“ sa početkom u 16:00 sati

Prisutni članovi Vijeća Mjesnog odbora „Petar Krešimir IV.“: Senada Kulašić, Tomislav Šola, Robert Lokar, Ana Štokalo, Hubert Loos. 

Vijeće Mjesnog odbora „Petar Krešimir IV.“ prihvaća jednoglasno zapisnik sa 10. sjednice Mjesnog odbora „Petar Krešimir IV.“.

[bookmark: _Hlk103322299]Predsjednica predlaže izmjenu u prethodno dostavljenom dnevnom redu. Iza točke 2. dodaju se točka 3. i glasi „Odobrenje za korištenje prostorija Mjesnog odbora „Petar Krešimir IV.“ za SDP“ i točka 4. koja glasi „Prijava ljuljanja tramvaja na Branimirovoj ulici“, a točka 3. postaje točka 5.

Vijeće Mjesnog odbora „Petar Krešimir IV.“, bez rasprave, jednoglasno donosi

DNEVNI RED

1. [bookmark: _Hlk103260068]Komunalna problematika, pomicanje prometnog znaka na kružnom toku Višeslavova-Bauerova iz smjera Trga kralja Petra Krešimira IV, donošenje zaključka
1. [bookmark: _Hlk103258837]Nacrt prijedloga Odluke o izmjenama i dopunama Odluke davanju u zakup i na drugo korištenje površina javne namjene, donošenje zaključka
1. [bookmark: _Hlk103322994]Odobrenje za korištenje prostorija Mjesnog odbora „Petar Krešimir IV.“ na zahtjev političke stranke SDP Hrvatske, donošenje zaključka
1. Gibanje i trešnja tramvaja na Branimirovoj ulici ispred kućnog broja 47-49 i Kraljice Jelene 8, donošenje zaključka
1. Razno


[bookmark: _Hlk103258598]Ad. 1 Komunalna problematika, pomicanje prometnog znaka na kružnom toku Višeslavova-Bauerova iz smjera Trga kralja Petra Krešimira IV, donošenje zaključka

[bookmark: _Hlk95909542]Rasprava održana, članovi Vijeća jednoglasno su donijeli sljedeći

ZAKLJUČAK

o pomicanju prometnog znaka na kružnom toku Višeslavova-Bauerova iz smjera Trga kralja Petra Krešimira IV

1. Vijeće Mjesnog odbora „Petar Krešimir IV“ je raspravljalo o čestim udarcima automobila u prometni znak koji označava sporednu cestu i koji se nalazi s desne strane ceste na ulazu u kružni tok Višeslavova-Bauerova iz smjera Trga kralja Petra Krešimira IV. Znak je nekoliko puta ispravljan od udaraca te ga je potrebno izmjestiti na način da bude i dalje vidljiv vozačima, ali bliže uz nogostup na prikladno mjesto na kojem će biti manje izložen udarcima.
2. Ovaj će Zaključak biti dostavljen Vijeću Gradske četvrti Donji grad i Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.




[bookmark: _Hlk103258971]Ad. 2 Nacrt prijedloga Odluke o izmjenama i dopunama Odluke davanju u zakup i na drugo korištenje površina javne namjene, donošenje zaključka

Vijeće, bez rasprave, jednoglasno, donosi sljedeći

ZAKLJUČAK

o Nacrtu prijedloga Odluke o izmjenama i dopunama Odluke davanju u zakup i na drugo korištenje površina javne namjene


1. [bookmark: _Hlk99355106]Vijeće Mjesnog odbora „Petar Krešimir IV“ daje pozitivno mišljenje o Nacrtu prijedloga Odluke o izmjenama i dopunama Odluke davanju u zakup i na drugo korištenje površina javne namjene.
2. Ovaj će zaključak biti dostavljen Vijeću Gradske četvrti Donji grad na daljnje postupanje.


Ad. 3 Odobrenje za korištenje prostorija Mjesnog odbora „Petar Krešimir IV.“ na zahtjev političke stranke SDP Hrvatske, donošenje zaključka

Vijeće, bez rasprave, jednoglasno, donosi sljedeći

Z A K L J U Č A K

o Odobrenju za korištenje prostorija Mjesnog odbora „Petar Krešimir IV.“ na zahtjev političke stranke SDP Hrvatske

1. [bookmark: _Hlk90371648]Političkoj stranci „SDP Hrvatske“, odobrava se korištenje dvorane u objektu mjesne samouprave, Zagreb, Ulica Kneza Branimira 67, u terminu utorkom od 18,00 do 20,00 na razdoblje od godinu dana.
2. Prostor iz točke 1. ovog zaključka koristit će politička stranka „SDP Hrvatske“, bez naknade.
3. Politička stranka „SDP Hrvatske“ se obvezuje s prostorom prilikom korištenja postupati s pažnjom dobrog gospodara.
4. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.


Ad. 4 Gibanje i trešnja tramvaja na Branimirovoj ulici ispred kućnog broja 47-49 i Kraljice Jelene 8, donošenje zaključka

Rasprava održana, članovi Vijeća jednoglasno su donijeli sljedeći

ZAKLJUČAK

o gibanju i trešnji tramvaja na Branimirovoj ulici ispred kućnog broja 47-49 i Kraljice Jelene 8

1. Vijeće Mjesnog odbora „Petar Krešimir IV“ raspravljalo je o zabrinjavajućem gibanju tramvaja pri prolasku Branimirovom ulicom ispred kućnog broja 47-49 i Kraljice Jelene 8 pri čemu se tramvaj vidljivo jako ljulja, a u samoj vožnji tramvajima koji prolaze tom trasom osjeća se gibanje kao na brodu. Dodatni problem predstavlja i buka.
2. Vijeće Mjesnog odbora „Petar Krešimir IV“ zaključuje kako je potrebno upozoriti Trgovačko društvo Zagrebački električni tramvaj o problemu s tramvajima na Branimirovoj ulici i tražiti popravak pruge kako bi se smanjilo gibanje i trešnja tramvaja.
3.  Ovaj će zaključak biti dostavljen Vijeću Gradske četvrti Donji grad i Trgovačkom društvu Zagrebački električni tramvaj na daljnje postupanje.


Ad. 5 Razno

Članovi Vijeća predlažu da se kontaktira Zagrebački holding, Podružnica Tržnice Zagreb po pitanju parkiranja osobnih vozila na prostoru Branimirove tržnice jer postoje sumnje da se tamo parkiraju privatna vozila koja nemaju odobrenje Zagrebačkog holdinga, Podružnica Tržnice Zagreb.

Sjednica je završila u 16:20 h

Zapisničarka: Ana Štokalo


KLASA: 024-08/22-003/864
URBROJ: 251-13-11-1-22-2

Zagreb, 21. travnja 2022.


Predsjednica Vijeća Mjesnog odbora
„Petar Krešimir IV.“

Ana Štokalo



